Cuneiform Tablet Kt 88/k 79 (AKT 7a 263)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-SIPA qí-bi-ma um-ma en-nam-a-šùr-ma a-bi a-ta be-li a-ta eq-lam ru-qà-am ta-la-ak a-dí ma-la ù ší-ni-šu áš-pu-ra-ku-um um-ma a-na-ku-ma ṭup-pí-i ša 15 ma-na KÙ.BABBAR ša a-ḫi-ib-la-ku-ni ù ša ni-a-tí ṭup-pé-e ša 4 ma-na 8 GÍN KÙ.BABBAR ša a-na aḫ-ša-lim a-ḫi-ib-lu a-na a-bi-ni dí-in ù i-na 13 ma-na KÙ.BABBAR ša ILLAT-at a-šùr-ma-lik ša iš-tí na-am-i-dim ad-ma-qú ma-la qá-tí-i ta-al-qé-ú-ni té-er-ta-kà li-li-kam a-ta ṭup-pu-a a-na a-bi-ni lá ta-tí-dí-in ù qá-tí ma-lá ta-al-qé-ú la ta-áš-tap-ra-am a-bi a-ta ṭup-pu-a a-na a-bi₄-ni dí-in ù qá-tí ma-la ta-al-qé-ú té-er-ta-kà li-li-kam